Begoña Durruty

Begoña Durruty Sukilbide (Arizkun, Nafarroa Garaia, 1968ko urriaren 2a) irakasle ohia,  idazlea eta ilustratzailea da.

 Ibilbidea 
Gorputz hezkuntzako irakasle jardun du urteetan, baina beti gustatu izan zaio liburuetan zirriborroak egitea. Arte Ederrak ikasi nahi zituen, halere, ez zen ilustrazioaren munduan sartu harik eta bere umeak hazi ziren arte. 2012an hasi zen bozetoak serio hartzen. Lehenik eta behin, olioarekin hasi zen, eta gerora: tintak, akuarelak, grabatuak eta collageak ere probatu ditu.
Bere bidea intuizioz egin du, Baztango hainbat margolarirekin prestakuntza jasoz, liburuak irakurriz eta Internetez. Azkenik, ustekabean, ilustrazioaren mundua ezagutu zuen, Galtzagorri Elkarteak antolatutako Marraz(i)Oak Ilustratzaileen Topaketen bidez. Urtez urte, topaketa horien edizioetan hartu du parte.

Begoña Durrutyk bozetogilea eta sortzailetzat du bere burua. Hainbat lan egin ditu arlo horretan, grabatuak, tintak eta hainbat olio-pintura sortu ditu. Ilustrazioaren esparruan, haurrentzako liburuak ilustratu ditu: "Mozoloaren bakardadea", "Sekretuaren lapurrak" eta "Mitxitxi Marriau", Erein argitaletxeak argitaratutakoak.

"Ez da konprenitzen ahal gerra!" eleberri grafikoa ere ilustratu eta idatzi du. Cherche`pas à comprende!" bertan aitaren historia kontatzen du, Denonartean argitaletxean argitaratua. Liburuan, gure herrialdearen oroimenean gordeta gera daitezen, aurreko mendean Frantzia eta Espainia banatzen dituen mugan izandako gerrak kontatzen ditu, bertan bizi ziren familiei eragin ziena.Euskaldunen egoera agertzen da; mugako bi alderdietan nola gauden banatuak eta gureak ez diren zenbat gatazkatan ibili garen.Liburuez gain, beste lan batzuk ere egin ditu: adibidez, Bertizko Mankomunitateak antolatutako marrazki-lehiaketa baten ondoren sortutako sorgin-jokoa, Baztango liburutegiko leihoetan jarritako biniloak, Baita, Baztandarren Biltzarrerako edo martxoaren 8rako kartelak ere. Hainbat erakusketa kolektibotan eta banakakotan parte hartu du Nafarroan eta Gipuzkoan. 2010ean, Mollerussako Haur eta Gazte Literaturako aretoan parte hartu zuen, Txarli eta Txokolatezko Fabrika liburuari buruzko 25 ilustratzailek egindako erakusketan. Mikel Laboa Katedrak 2013an sortutako Laboa Gertutik erakusketarako Bereterretxe kanthoria abestia ilustratu zuen, animazioaren mundukoa. Amaia Elizagoienek idatzitako Amaiur liburuaren ilustrazioen egilea da. 
 Argitalpenak 

 Mitxitxi Marriau (Erein, 2011).
 Sekretuen lapurrak (Erein, 2011) (Alaitz Olaizola-Begoña Durruty).
 Mozoloaren bakardadea (Erein, 2012) (Juan Luis Zabala-Begoña Durruty).
 Aita oker dago (Erein, 2014) (Juan Luis Zabala-Begoña Durruty).
 Ez da konprenitzen ahal gerra! Cherche`pas à comprende! eleberri grafikoa ilustratu eta idatzi. (Denonartean, 2016).
 Bereterretxeren kanthoria Anonimoa XV. Mendea (1434-1449) (Begoña Durruty) (Denonartean, 2017).
 Gerrateko ibilerak (2018 Hauspoa) (TestuaakIñaki Alkain-Antonio Zavala. Azala eta barneko marrazkiak: Begoña Durruty).
 Paperezko ahozapietan idatzitako ipuinak.(Ana Urkiza - Begoña Durruty) (Elkar, 2020).
 Amaiur (Amaia Elizagoien-Begoña Durruty).
 Belarriko kilkerra (Elkar, 2023) (Uxue Alberdi-Begoña Durruty).

 Esne berriketan (Elkar, 2025) kontakizun bilduma, (Uxue Aberdi-Begoña Durruty), ISBN 9788413604695

 Erakusketak 
Hainbat erakusketa kolektibotan eta banakakotan parte hartu du:

 2017an Baionako Kalostrape aretoan erakusketa kolektiboa mitología gaiaz.

 2017an Aieteko Kultur Etxean.
 2013an Mikel Laboa Katedrak  sortutako Laboa Gertutik erakusketarako Bereterretxe kanthoria abestia ilustratu du, animazioaren mundukoa.
 2010ean, Mollerussako Haur eta Gazte Literaturako aretoan parte hartu zuen, Txarli eta Txokolatezko Fabrika liburuari buruzko 25 ilustratzailek egindako erakusketan.
 2010ean Arizkunenean Iparraldetik hegoaldera erakusketa kolektiboa. Begoña Durrutyrekin batera, Odile Lascaray, Josette Dacosta, Amaia Zinkunegi, Ines Gereka, Maialen Dissard eta Lola Sarratea izan ziren. 

 Bestelakoak 

 2018an Begoña Durruty, Marco Armpachekin batera, Euskal Komikigintzaten ordezkari izan zen Bruselan. Euskal kulturak laugarren aldiz hartu zuen parte ekitaldian EUNIC-en (European Union National Institutes for Culture) eskutik eta Etxepare Euskal Institutua eta Euskadiren Europar Batasuneko ordezkaritzaren arteko elkarlanari esker. Durruty-k haurrei zuzendutako sorkuntza tailerra gidatu zuen.

 Marraz (i)Oak-en VIII. Edizioan irakasle jardun zuen beste 11 ilustrailerekin batera;  Belen Lucas, Garazi Berrizbeitia, Ainara Altuna, Yera Sánchez, Concetta Probanza, Nagore Txintxurreta, Ibone López, Maite Gurrutxaga, Ainara Azpiazu, Nekane Fernández eta Idoia Beratarbiderekin.

 Sariak 

 2006an Baztango aire zabaleko lehiaketan saria irabazi zuen.
 2009an Bertizko Turismo Partzuergoaren lehiaketa irabazi zuen antzara-jokoaren antzerako bat ilustratzeagatik.

 Erreferentziak 

 Kanpo estekak 

 Bereterretxen kanthoria (Bideo-animazioa). Ilustrazioak: Begoña Durruty  Youtube, 2016

Kategoria:Arizkundarrak
Kategoria:Nafarroa Garaiko irakasleak
Kategoria:Euskal Herriko ilustratzaileak
Kategoria:Emakume ilustratzaileak
Kategoria:XXI. mendeko emakume idazleak
Kategoria:Nafarroako idazleak
Kategoria:XXI. mendeko Euskal Herriko idazleak